বোগিওক অং সান স্টেডিয়াম
বোগিওক অং সান স্টেডিয়াম (বর্মী: ဗိုလ်ချုပ် အောင်ဆန်း အားကစားကွင်း; এমএলসিটিএস: buil hkyup aung hcan: a: ka. ca: kwang:) মিয়ানমারের ইয়াঙ্গুন শহরের পুরনো অংশে মিঙ্গালা টাউংনাউন্ট শহরতলীতে অবস্থিত ১৯০৬ সালে নির্মিত এবং ১৯০৯ সালে চালু হওয়া একটি বহুমুখী স্টেডিয়াম। বার্মার ব্রিটিশ শাসন চলাকালে নির্মিত ক্রীড়াস্থানটি মূলত ক্রিকেট খেলার জন্য ব্যবহার হতো। এছাড়াও ফুটবল ও টেনিস খেলা হয়েছে। প্রাথমিক নির্মাণের পর ১৯৫৮ থেকে ১৯৬০ সালে এটির সংস্কার ও উন্নয়ন চলে। বিভিন্ন জাতীয় ও আন্তর্জাতিক ক্রীড়া প্রতিযোগিতার পাশাপাশি এটি স্মারক প্রদর্শনী আয়োজনের স্থান হিসেবে ব্যবহৃত হয়েছে।